ສະຫະປະຊາຊາດ ຂໍຮ້ອງໃຫ້ ຊາອຸດີ ອາເຣເບຍ ຢຸດເຊົາ ຖີ້ມລະເບີດ ໃສ່ເດີ່ນບິນ ໃນປະເທດເຢເມນ
ຜູ້​ປະສານ​ງານຝ່າຍບັນ​ເທົາ​ທຸກຂອງ ສະຫະ​ປະຊາ​ຊາດ ກ່າວ​ວ່າ “ຖ້າ​ໃຊ້ເດີ່​ນ​ບິນບໍ່​ໄດ້ ກໍບໍ່​ສາມາດ ​ທີ່​ຈະ​ນຳ​ພະນັກງານ ສະບຽງ​ຢຸກຢາ​ປົວ​ທີ່​ສຳຄັນ​​ຕ່າງໆ ​ແລະ​ການ​ຊ່ວຍ​ເຫລືອ​ອື່ນໆ ເຂົ້າໄປໄດ້.
ບັນດາເຈົ້າໜ້າທີ່ ບັນເທົາທຸກ ສະຫະປະຊາຊາດ ກຳລັງຮ້ອງ ຂໍໃຫ້ ຊາອຸດີ ອາເຣເບຍ ຢຸດແນເປົ້າໝາຍການໂຈມຕີໃສ່ ເດີ່ນ ບິນນາໆຊາດ ໃນເຢເມັນ ໂດຍກ່າວວ່າ ການໂຈມຕີ ໄດ້ທຳລາຍ ທາງແລ່ນຂອງເຮືອບິນ ແລະເຮັດໃຫ້ໃຊ້ການບໍ່ໄດ້ ທ່ານ Johannes van der Klaauw ຜູ້ປະສານງານຝ່າຍບັນ ເທົາທຸກຂອງ ສະຫະປະຊາຊາດ ກ່າວວ່າ “ຖ້າໃຊ້ເດີ່ນບິນບໍ່ໄດ້ ບັນດາອົງການຊ່ວຍເຫລືອຕ່າງໆ ກໍບໍ່ສາມາດທີ່ຈະນຳພະນັກ ງານ ສະບຽງຢຸກຢາປົວທີ່ສຳຄັນຕ່າງໆ ແລະການຊ່ວຍເຫລືອ ຮັກສາຊີວິດທີ່ສຳຄັນອື່ນໆ ຫລືທຳການຂົນຍ້າຍພວກພະນັກ ງານຂອງເຂົາເຈົ້າ ທີ່ມີຄວາມຕ້ອງການປິ່ນປົວທາງການແພດນັ້ນ ” ທ່ານຮ້ອງສະໜາມບິນນາງຊາດ ໃນນະຄອນຫລວງ Sanaa ວ່າສຳຄັນຕໍ່ ຊີວິດ ພ້ອມທັງ ເດີ່ນບິນ ແລະທ່າເຮືອທັງໝົດຂອງປະເທດ ບັນດາພະນັກງານບັນເທົາທຸກ ສະຫະປະຊາຊາດ ໃນເຢເມັນ ກ່າວວ່າ ການຂາດເຊື້ອໄຟ ໄດ້ບັງຄັບໃຫ້ ພວກໃຫ້ການຊ່ວຍເຫລືອດ້ານມະນຸດສະທຳ ຕ້ອງໄດ້ໂຈະການຊ່ວຍເຫລືອ ດ້ານອາຫານ ຢູ່ໃນບາງເຂດ ເຂົາເຈົ້າຍັງກ່າວວ່າ ເຂົາເຈົ້າຖືກຂັດຂວາງ ຍ້ອນຄວາມບໍ່ ປອດໄພ ທີ່ສືບເນື່ອງມາຈາກໂຈມຕີທາງອາກາດ ພາຍໃຕ້ການນຳພາຂອງ ຊາອຸດີ ອາຣາ ເບຍ ຕ້ານພວກກະບົດ Shi’ite ທີ່ໜູນຫລັງໂດຍອີຣ່ານນັ້ນ ສະຫະປະຊາຊາດ ກ່າວວ່າ ຫລາຍກວ່່າ 1,200 ຄົນໄດ້ເສຍຊີວິດ ແລະອີກ 300,000 ຄົນ ໄດ້ຖືກບັງຄັບໃຫ້ຫລົບໜີຈາກບ້ານເຮືອນເຂົາເຈົ້າ ໃນສອງເດືອນທີ່ຜ່ານມາ ຢູ່ໃນ ເຢເມັນ ກຳລັງປະສົມອາຣັບ ທີ່ນຳພາໂດຍ ຊາອຸດີ ອາເຣເບຍ ໄດ້ແນເປົ້າໝາຍການໂຈມຕີທາງ ອາກາດ ໃສ່ພວກ Houthi ໃນຄວາມພະຍາຍາມ ເພື່ອນຳເອົາ ປະທານາທິບໍດີ Abdu Rabu Mansour Haidi ທີ່ນາໆຊາດຮັບຮູ້ນັ້ນ ກັບຄືນມາຄອງອຳນາດໂດຍເຕັມ